**С Ъ О Б Щ Е Н И Е**

**На вниманието на собственици/ползватели на животновъдни обекти с пасищни селскостопански животни, регистрирани в Интегрираната информационна система на БАБХ**

Община Иваново уведомява, че от **01.02.2024 г.** ще стартира ежегодната проверка по чл. 37м за спазване на условията по чл. 37и, ал. 4 от Закона за собствеността и ползването на земеделските земи (ЗСПЗЗ) по сключените договори за наем или аренда на пасища, мери и ливади от държавния и общинския поземлен фонд.

Спазването на условията по чл. 37и, ал. 4 от ЗСПЗЗ се установява въз основа на изготвена и предоставена от БАБХ официална справка за всички регистрирани към 1 февруари на текущата година в Интегрираната информационна система на БАБХ:

1. животновъдни обекти;

2. собственици или ползватели на регистрирани животновъдни обекти;

3. пасищни селскостопански животни в животновъдните обекти.

**Когато при извършването на проверките се установи, че:**

1. В животновъдния обект броят на регистрираните пасищни селскостопански животни е с над 30 на сто по-малък от броя им към сключването на договорите за наем или аренда, договорите **се изменят**, като площта се определя в съответствие с процентното намаление на броя на животните;

2. В животновъдния обект няма регистрирани пасищни селскостопански животни; заличена е регистрацията на животновъдния обект или има настъпила промяна на условията по чл. 37и, ал. 1 от ЗСПЗЗ договорите за наем **се прекратяват** от кмета на общината.

С оглед гореизложеното, следва ползвателите на постоянно затревени площи да отразят коректно в системата на БАБХ, вида и броя на отглежданите от тях животни към посочената дата, както и да нямат **данъчни задължения, задължения към Държавен фонд "Земеделие", Държавния поземлен фонд, Общинския поземлен фонд и за земи по чл. 37в, ал. 3, т. 2 от ЗСПЗЗ (т. нар. „бели петна“) към 01.02.2024 г.,** които се установяват служебно от Община Иваново.

**В случай на наличие на задължения и невъзможност за погасяване, следва ползвателят да представи в община Иваново разрешение за отсрочено/расрочено плащане, издадено от съответния компетентен орган, най-късно до 05.02.2024 г.**

**От Ръководството**

**на община Иваново**